11. Ændring af Korsholm Skoles og Søndervangskolens distrikt - høring (Åben)
Tidl. politisk behandling BY, 06.10.20, pkt. 163, BY, 26.01.21, pkt. 7
Forventet sagsgang
BS-U, ØK, BY, høring, BS-U, ØK, BY
Lovgrundlag
Folkeskoleloven
SAGENS INDHOLD
Byrådet skal i denne sag tage stilling til forslag om udvidelse af Korsholm Skoles distrikt med et mindre 
område af [adresse] (området omkring [adresse]), med henblik på at sende forslaget til 
høring ved de implicerede skolebestyrelser. Der henvises til bilaget ”Analyse af scenarier for elevgrundlaget 
på [adresse]”, som danner grundlag for forslaget om en mindre ændring af skoledistriktet.
Det forventede fremtidige elevgrundlag på [adresse] er svagt faldende. Børn og Kultur har derfor 
analyseret forskellige scenarier, der kan styrke elevgrundlaget på [adresse]. Scenarierne omfatter 
en udvidelse af Korsholm Skoles distrikt, en udvidelse af skolen med udskolingsklasser samt en 
kombination heraf. 
Byrådet behandlede 26. januar 2021 et kommissorium for en analyse af de fremtidige udviklingsmuligheder 
for Korsholm Skole og Korsholm Børneunivers. Det blev her besluttet at opdele analysen i to faser: 

En analyse af forskellige scenarier, der kan sikre et bæredygtigt elevgrundlag for Korsholm Skole. 
Analysens resultater danner grundlag for nærværende sag.

En analyse af mulige bygningsscenarier for Korsholm Skole og Korsholm Børneunivers, der sikrer 
moderne dag- og skoletilbud, som lever op til nutidige bygningsmæssige standarder for arbejdsmiljø, 
undervisning og pædagogik. Denne analyse igangsættes hurtigst muligt med inddragelse af bestyrelser 
og med ekstern rådgiver med henblik på at skitsere en varig bygningsmæssig løsning for skole og 
dagtilbud. Byrådet vil blive præsenteret for resultaterne i maj-juni 2022, hvorefter der udarbejdes 
anlægsforslag til Budget 2023-26.
VURDERING
Med afsæt i analysen af elevscenarier vurderer Børn og Kultur, at en udvidelse af Korsholm Skoles distrikt 
med området omkring [adresse] i [adresse] distrikt, samt fortsat 0.-6. årgang på [adresse] 
Skole, er mest hensigtsmæssig:

Korsholm Skole er den geografisk mest nærliggende skole for elever bosat i området omkring 
Skjoldelev. 

Kun få nuværende elever bosat i [adresse] har valgt den nuværende distriktsskole 
Søndervangskolen, hvorfor udvidelsen ikke vil have større konsekvenser for Søndervangskolen.

En udvidelse med området omkring [adresse] vurderes at give en mindre stigning i elevtallet på 
Korsholm Skole. Klassestørrelsen forventes derfor forbedret på nye årgange startende fra skoleåret 
2022/23. 

Udvidelsen forventes ikke at indebære en risiko for, at nye årgange vil kræve to spor. Dette er 
derimod en risiko ved en større udvidelse af skoledistriktet, der inkluderer Ane Nissen og Mark Jepsen.
Børn og Kultur vurderer, at det ikke er hensigtsmæssigt at udvide Korsholm Skole 
Byråd
22-06-2021 19:00
Sagsnr. EMN-2020-33373
DokID: 2434417
Sagsbehandler hpje
med 7.-9. årgang:

En overbygning vurderes ikke i sig selv at styrke elevtallet i den enkelte klasse. 

Elevtallet i udskolingsklasser forventes at blive meget lille, særligt på 8. og 9. 
årgang (selv med udvidelse med [adresse]).
ØKONOMI
Der må forventes en merudgift på ca. 90.000 kr. årligt til transport i en overgangsperiode alt afhængigt af, 
hvor mange elever der vælger den ny distriktsskole og dermed er kørselsberettigede. Elever fra området, 
der i dag går på distriktsskolen [adresse], skal sikres transport frem til, at de forlader skolen.
INDDRAGELSE
Skolebestyrelsen ved Korsholm Skole og forældrerepræsentanter fra Korsholm Børneunivers, har været 
inddraget i forbindelse med udarbejdelsen af ”Analyse af scenarier for elevgrundlaget på [adresse]”.
I forbindelse med en distriktsændring skal relevante skolebestyrelser høres jf. folkeskoleloven. Det foreslås, 
at forslaget om distriktsændringen sendes i høring ved skolebestyrelserne for Korsholm Skole og 
Søndervangskolen samt ved Præstemarkskolen, der er distriktsskole for overbygningseleverne fra 
Korsholm Skole.
Høringsperioden løber fra 23. juni til 16. august 2021. Byrådet forventes at behandle sagen i september 
2021. Skoleindskrivningen til skoleåret 2022/23 indledes i oktober.
INDSTILLING
Direktøren for Børn og Kultur indstiller til Byrådet:
1.
At forslag om at udvide Korsholm Skoles distrikt med området omkring Skjoldelev sendes i høring 
ved de relevante bestyrelser.
BESLUTNING
Børne- og Skoleudvalget, 2. juni 2021:
Fraværende: Ingen.
Indstilles godkendt.
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
Analyse af scenarier for elevgrundlaget på [adresse] (2430710)
